B4-1025/97

Ψήφισμα σχετικά με την πρόοδο που σημειώθηκε το 1997 όσον αφορά την εφαρμογή της συνεργασίας στους τομείς της δικαιοσύνης και των εσωτερικών υποθέσεων σύμφωνα με τον τίτλο VI της Συνθήκης για την Ευρωπαϊκή Ένωση

Το Ευρωπαϊκό Κοινοβούλιο,

- έχοντας υπόψη το άρθρο Κ6 της Συνθήκης ΕΕ,

- έχοντας υπόψη τα ψηφίσματά του της 13ης Δεκεμβρίου 1994, 14ης Δεκεμβρίου 1995 και 12ης Δεκεμβρίου 1996 για τις προόδους που πραγματοποιήθηκαν αντίστοιχα κατά τα έτη 1994, 1995 και 1996 όσον αφορά την εφαρμογή της συνεργασίας στους τομείς της δικαιοσύνης και των εσωτερικών υποθέσεων σύμφωνα με τον τίτλο VI της Συνθήκη για την Ευρωπαϊκή Ένωση ((ΕΕ C 18 της 23.1.1995, σελ. 39, ΕΕ C 17 της 22.1.1996, σελ. 179 και ΕΕ C 20 της 20.1.1997 σελ. 185)),

A. έχοντας υπόψη ότι η Ένωση διαθέτει ένα ενιαίο θεσμικό πλαίσιο και σέβεται τα θεμελιώδη δικαιώματα και την εθνική ταυτότητα των κρατών μελών της, τα συστήματα διακυβέρνησης των οποίων βασίζονται στις δημοκρατικές αρχές,

Β. έχοντας υπόψη ότι η Συνθήκη του Άμστερνταμ μεταφέρει ορισμένους τομείς από τον τρίτο πυλώνα στον πρώτο,

Γ. έχοντας υπόψη ότι η Προεδρία και η Επιτροπή πρέπει να ενημερώνουν τακτικά το Ευρωπαϊκό Κοινοβούλιο για τις εργασίες που πραγματοποιούνται στον τομέα αυτό σύμφωνα με το άρθρο Κ.6, πρώτο εδάφιο, της Συνθήκης για την Ευρωπαϊκή Ένωση και ότι η Προεδρία θα πρέπει να διαβουλεύεται με το Ευρωπαϊκό Κοινοβούλιο για τις κύριες πτυχές της δραστηριότητας στους τομείς αυτούς και να επαγρυπνεί ώστε οι απόψεις του «να λαμβάνονται δεόντως υπόψη» όπως αναφέρει το άρθρο Κ.6, δεύτερο εδάφιο της ίδιας Συνθήκης,

Δ. έχοντας υπόψη ότι οι σχέσεις με το Ευρωπαϊκό Κοινοβούλιο βελτιώθηκαν αφού οι τελευταίες προεδρίες απέδειξαν ότι ήταν διατεθειμένες να ζητούν τη γνώμη του επί όλων των σημαντικών αποφάσεων,

Ε. έχοντας υπόψη ότι από τις αρχές του έτους 1997 και μέχρι το Δεκέμβριο 1997, οι προεδρίες θα έχουν ουσιαστικά προβεί σε δεκαπέντε διαβουλεύσεις όπου προβλέπει το άρθρο Κ6 όπως π.χ.:

- Odysseus,

- προτεραιότητα στη συνεργασία στον τομέα της δικαιοσύνης και των εσωτερικών υποθέσεων,

- κοινή δράση για τη δημιουργία ενός ευρωπαϊκού δικαστικού δικτύου,

- Eurodac,

ΣΤ. έχοντας υπόψη ότι στο πλαίσιο της Προεδρίας του Λουξεμβούργου, το Συμβούλιο ανέλαβε να υποβάλει εκθέσεις για τις νέες διατάξεις της Συνθήκης του Άμστερνταμ, στο άρθρο Κ.11 της οποίας διευκρινίζονται σαφώς οι υποχρεώσεις του Συμβουλίου και της Επιτροπής έναντι του Ευρωπαϊκού Κοινοβουλίου,

Ζ. έχοντας υπόψη ότι ζήτησε από την Προεδρία του Συμβουλίου, στο προαναφερθέν ψήφισμά του της 12ης Δεκεμβρίου 1996,

- να ενημερώνει γραπτώς την Επιτροπή Πολιτικών Ελευθεριών και Εσωτερικών Υποθέσεων του Ευρωπαϊκού Κοινοβουλίου κατά την έναρξη κάθε προεδρίας,

- να συζητεί με τα μέλη της εν λόγω επιτροπής πριν από κάθε Συμβούλιο Δικαιοσύνης και Εσωτερικών Υποθέσεων (ακόμη και πριν από άτυπο Συμβούλιο),

- να παραπέμπει κάθε σχέδιο απόφασης (κοινή δράση, ψήφισμα, σύμβαση κλπ.) για γνωμοδότηση στο Ευρωπαϊκό Κοινοβούλιο,

- να φροντίζει ώστε το Συμβούλιο να λαμβάνει υπόψη τη γνώμη του Ευρωπαϊκού Κοινοβουλίου κατά την έγκριση της απόφασης,

- να ενημερώνει την Επιτροπή Πολιτικών Ελευθεριών και Εσωτερικών Υποθέσεων, μετά την πραγματοποίηση κάποιου Συμβουλίου, για τα αποτελέσματα του Συμβουλίου αυτού και την τύχη που είχαν οι γνωμοδοτήσεις του Κοινοβουλίου,

Η. έχοντας υπόψη ότι τα προηγούμενα αιτήματα ικανοποιήθηκαν εν μέρει, όσον αφορά την παραπομπή κάθε σχεδίου απόφασης στο Ευρωπαϊκό Κοινοβούλιο για γνωμοδότηση, τα υπόλοιπα όμως αιτήματα παρέμειναν νεκρό γράμμα,

Θ. έχοντας υπόψη ότι καλό θα ήταν να αρθεί κάθε αμφιβολία τόσο ως προς την ερμηνεία όσο και την εφαρμογή των συμβάσεων και των λοιπών πράξεων του Συμβουλίου, μέσω προδικαστικών αποφάσεων του Ευρωπαϊκού Δικαστηρίου (ΔΕΚ),

Ι. έχοντας υπόψη ότι το Συμβούλιο έλαβε, στο πλαίσιο του τρίτου πυλώνα, τις ακόλουθες αποφάσεις:

- κοινή δράση βάσει του άρθρου Κ.3 της ΣΕΕ σχετικά με την καταπολέμηση του εμπορίου ανθρωπίνων όντων και τη σεξουαλική εκμετάλλευση των παιδιών ((ΕΕ L 63 της 4.3.1997, σελ. 2)),

- έκθεση για τις κοινές ενέργειες τελωνειακού ελέγχου που πραγματοποιήθηκαν το 1996 (έγγρ. 6096/1/97 ENFOCUSTOM 12 ΑΝΑΘ. 1),

- έκθεση της Ομάδας Υψηλού Επιπέδου «Καταπολέμηση του οργανωμένου εγκλήματος» ((ΕΕ C 251 της 15.8.1997)),

- συμπεράσματα για την πρακτική εφαρμογή της Σύμβασης του Δουβλίνου ((ΕΕ C 191 της 23.6.1997, σελ. 27)),

- εκθέσεις για τη δραστηριότητα του κέντρου πληροφόρησης μελετών και ανταλλαγών σε θέματα ασύλου CIREA για τα έτη 1994, 1995 και 1996 ((ΕΕ C 191 της 23.6.1997, σελ. 29 και σελ. 33)),

- απόφαση (97/340/Συμβουλίου Δικαιοσύνης και Εσωτερικών Υποθέσεων) σχετικά με την ανταλλαγή πληροφοριών όσον αφορά τη βοήθεια για την εθελοντική επιστροφή των πολιτών τρίτων χωρών ((ΕΕ L 147 της 5.6.1997, σελ. 3)),

- επεξηγηματική έκθεση της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων ((ΕΕ C 191 της 23.6.1997, σελ. 1)),

- έκθεση για το σύστημα πληροφορικής Europol (έγγρ. 7390/1/97 EUROPOL 19 ΑΝΑΘ. 1),

- πράξη για την κατάρτιση του πρωτοκόλλου σχετικά την ερμηνεία από το Δικαστήριο των Ευρωπαϊκών Κοινοτήτων της σύμβασης για την επίδοση και την κοινοποίηση στα κράτη μέλη της Ευρωπαϊκής Ένωσης δικαστικών και εξωδίκων πράξεων σε αστικές ή εμπορικές υποθέσεις ((ΕΕ C 261 της 27.8.1997, σελ. 1 και 17)),

- επεξηγηματική έκθεση της σύμβασης για την έκδοση μεταξύ των κρατών μελών της Ευρωπαϊκής Ένωσης ((ΕΕ C 191 της 23.6.1997, σελ. 13)),

- επεξηγηματική έκθεση όσον αφορά τη σύμβαση για την προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στη Σύμβαση σχετικά με το εφαρμοστέο δίκαιο στις συμβατικές ενοχές ((ΕΕ C 191 της 23.6.1997, σελ. 11)),

- κείμενα που ενεκρίθησαν στον τομέα του ασύλου και της μετανάστευσης που διεβιβάσθησαν ή πρόκειται να διαβιβασθούν στις ΧΚΑΕ καθώς και την Κύπρο (έγγρ. 6573/2/97 ASIM 45 ΑΝΑΘ. 2),

- κοινή δράση που ενεκρίθη βάσει του άρθρου Κ.3 της ΣΕΕ σχετικά με τη συνεργασία στον τομέα της δημόσιας τάξης και ασφάλειας ((ΕΕ L 147 της 5.6.1997, σελ. 1)),

- διαδικαστικοί κανόνες της επιτροπής που συστάθηκε βάσει του άρθρου 18 της Σύμβασης του Δουβλίνου της 15ης Ιουνίου 1990 (έγγρ. 8057/1/97 JUR 169 ASIM 97 ΑΝΑΘ. 1),

- οδηγός των ουσιαστικών πρακτικών για τον έλεγχο προσώπων στα εξωτερικά σύνορα (έγγρ. 8271/97 ASIM 105),

- EUROPOL Φάκελοι που δημιουργήθηκαν με σκοπό την ανάλυση (έγγρ. 6100/4/97 EUROPOL 10 ΑΝΑΘ. 4) και Κανονισμός Υπηρεσιακής Κατάστασης του Προσωπικού (έγγρ. 6034/2/97 EUROPOL 8 ΑΝΑΘ. 2),

- Σύμβαση σχετικά με την καταπολέμηση της διαφθοράς των υπαλλήλων των Ευρωπαϊκών Κοινοτήτων ή των κρατών μελών της Ευρωπαϊκής Ένωσης ((ΕΕ C 195 της 25.6.1997)),

- ψήφισμα για την πρόληψη και τον περιορισμό του χουλιγκανισμού με την ανταλλαγή εμπειριών, την απαγόρευση εισόδου στα στάδια και την πολιτική στον τομέα των μέσων μαζικής ενημέρωσης ((ΕΕ C 193 της 24.6.1997, σελ. 1)),

- ψήφισμα σχετικά με την ανταλλαγή αποτελεσμάτων ανάλυσης του DNA ((ΕΕ C 193 της 24.6.1997, σελ. 2)),

- ψήφισμα σχετικά με το εγχειρίδιο για κοινές επιχειρήσεις τελωνειακής επιτήρησης ((ΕΕ C 193 της 24.6.1997, σελ. 4)),

- κοινή δράση βάσει του άρθρου Κ.3 της ΣΕΕ σχετικά με τα σαφέστερα κριτήρια επιλογής στόχων, μεθόδων επιλογής κλπ., και καλύτερη συλλογή πληροφοριών από τις τελωνειακές και αστυνομικές υπηρεσίες ((ΕΕ L 159 της 17.6.1997, σελ. 1)),

- κοινή δράση βάσει του άρθρου Κ.3 της ΣΕΕ σχετικά με την ανταλλαγή πληροφοριών για την αξιολόγηση των κινδύνων και τον έλεγχο των νέων συνθετικών ναρκωτικών ((ΕΕ L 167 της 25.6.1997, σελ. 1)),

- πράξη, βάσει του άρθρου Κ.3 της ΣΕΕ και του άρθρου 41, παράγραφος 3 της Σύμβασης Europol σχετικά με τα προνόμια και τις ασυλίες της Europol, των μελών των οργάνων της, των αναπληρωτών διευθυντών και των υπαλλήλων της ((ΕΕ C 221 της 19.7.1997, σελ. 1)),

- πράξη του Συμβουλίου για την κατάρτιση του δευτέρου πρωτοκόλλου της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων ((ΕΕ C 221 της 19.7.1997, σελ. 11)),

- ψήφισμα σχετικά με τους ασυνόδευτους ανήλικους υπηκόους τρίτων χωρών ((ΕΕ C 221 της 19.7.1997, σελ. 23)),

- απόφαση σχετικά με τη συνέχεια και την εφαρμογή των πράξεων που ενεκρίθησαν όσον αφορά το άσυλο ((ΕΕ L 178 της 7.7.1997, σελ. 6)),

- επεξηγηματική έκθεση όσον αφορά τη Σύμβαση που καταρτίσθηκε βάσει του άρθρου Κ.3 της Συνθήκης για την Ευρωπαϊκή Ένωση σχετικά με την ερμηνεία και την κοινοποίηση από το Δικαστήριο των Ευρωπαϊκών Κοινοτήτων της Σύμβασης για την επίδοση και την κοινοποίηση στα κράτη μέλη της Ευρωπαϊκής Ένωσης δικαστικών και εξωδίκων πράξεων σε αστικές ή εμπορικές υποθέσεις ((ΕΕ C 261 της 27.8.1997, σελ. 26 και 38)),

- κοινή δράση βάσει του άρθρου Κ.3 της ΣΕΕ ενόψει της χρηματοδότηση ειδικών προγραμμάτων υπέρ των εκτοπισμένων που βρήκαν προσωρινή προστασία στα κράτη μέλη και των αιτουμένων άσυλο (ευνοώντας τον εθελοντικό επαναπατρισμό - 1997) ((ΕΕ L 205 της 31.7.1997, σελ. 3)),

- κοινή ενέργεια βάσει του άρθρου Κ.3 της ΣΕΕ ενόψει της χρηματοδότησης ειδικών προγραμμάτων υπέρ των αιτουμένων άσυλο και των προσφύγων ((ΕΕ L 205 της 31.7.1997, σελ. 5)),

- απόφαση αριθ. 1/97 της επιτροπής που συστάθηκε βάσει του άρθρου 18 της Σύμβασης του Δουβλίνου της 15ης Ιουνίου 1990 σχετικά με ορισμένες διατάξεις για την εφαρμογή της Σύμβασης ((ΕΕ L 281 της 14.10.1997, σελ. 1)),

- απόφαση αριθ. 2/97 της επιτροπής που συστάθηκε βάσει του άρθρου 18 της Σύμβασης του Δουβλίνου της 15ης Ιουνίου 1990 καθορίζουσα τους διαδικαστικούς κανόνες της ((ΕΕ L 281 της 14.10.1997, σελ. 26)),

- κοινή θέση σχετικά με τις διαπραγματεύσεις στο πλαίσιο του Συμβουλίου της Ευρώπης και του ΟΟΣΑ όσον αφορά την καταπολέμηση της διαφθοράς ((ΕΕ L 279 της 13.10.1997, σελ. 1)),

- δεύτερη κοινή θέση σχετικά με τις διαπραγματεύσεις στο πλαίσιο του Συμβουλίου της Ευρώπης και του ΟΟΣΑ όσον αφορά την καταπολέμηση της διαφθοράς (έγγρ. 11014/97 JUSTPEN 85, 10796/97 JUSTPEN 82), ((ΕΕ L 320 της 21.11.1997, σελ. 1))

- καταπολέμηση των ναρκωτικών: μηχανισμός συνεργασίας για τη Λατινική Αμερική και την Καραϊβική (έγγρ. 9946/1/97 CORDROGUE 56 ΑΝΑΘ. 1),

- τέσσερα έγγραφα σχετικά με την EUROPOL (έγγρ. 8031/5/97 EUROPOL 26 ΑΝΑΘ. 5, 8034/6/97 EUROPOL 29 ΑΝΑΘ. 6, 8032/8/97 EUROPOL 27 ΑΝΑΘ. 8, 12051/1/97 EUROPOL 62 ΑΝΑΘ. 1+ ΔΙΟΡΘ. 1 (d) + ΔΙΟΡΘ. 2(d)

- πρακτικοί προσανατολισμοί για τις ενέργειες υπό μορφήν προγραμμάτων κατά του διεθνούς οργανωμένου εγκλήματος (έγγρ. 12366/97 CRIMORG 19, 10110/2/97 CRIMORG 3 ΑΝΑΘ. 2 + ΠΡΟΣΘ. 1),

- κοινή δράση για την καθιέρωση μηχανισμού αξιολόγησης της εφαρμογής και της θέσης σε λειτουργία σε εθνικό επίπεδο των διεθνών δεσμεύσεων όσον αφορά την καταπολέμηση του οργανωμένου εγκλήματος ((Δεν έχει ακόμη δημοσιευθεί)),

- ψήφισμα για τους εικονικούς γάμους ((Δεν έχει ακόμη δημοσιευθεί)),

1. διαπιστώνει με ικανοποίηση ότι ενημερώθηκε και ζητήθηκε η γνώμη του σε αυξημένο βαθμό, σύμφωνα με το άρθρο Κ.6 της Συνθήκης για την Ευρωπαϊκή Ένωση, ζητεί όμως να αναλάβει από τώρα το Συμβούλιο να εφαρμόσει τις διατάξεις του άρθρου Κ.11 της Συνθήκης του Άμστερνταμ, όπως δεσμεύθηκε να προωθήσει η Προεδρία του Λουξεμβούργου[semigr ]

2. εκτιμά συγκεκριμένα το γεγονός ότι ζητήθηκε η γνώμη του για τις προτεραιότητες της συνεργασίας στον τομέα της δικαιοσύνης και των εσωτερικών υποθέσεων για το χρονικό διάστημα από 1ης Ιανουαρίου 1998 έως την ημερομηνία έναρξης ισχύος της Συνθήκης του Άμστερνταμ, κάτι που δεν συνέβαινε στο παρελθόν[semigr ]

3. ανανεώνει το αίτημά του προς το Συμβούλιο για μία ετήσια έκθεση που θα επιτρέπει την προετοιμασία της συζήτησης την οποία προβλέπει το άρθρο Κ.6 της ΣΕΕ, έκθεση που δεν έλαβε για το έτος 1995 και υπενθυμίζει τα συγκεκριμένα αιτήματά του κατά το 1996 να εκτεθούν οι πρόοδοι όσον αφορά:

- την κύρωση όλων των συμβάσεων και την εφαρμογή των συμβάσεων και λοιπών δεσμευτικών οργάνων που ενεκρίθησαν σύμφωνα με το άρθρο Κ.3,

- την εκτέλεση του προγράμματος εργασίας,

- την εφαρμογή του άρθρου Κ.6[semigr ]

4. παρατηρεί ότι, λόγω συγκεκριμένα της βραχύτητας των προθεσμιών, το δικαίωμα διαβούλευσης του Κοινοβουλίου που έχει εγγραφεί στη νέα Συνθήκη δεν θα μπορεί να ασκηθεί παρά μόνον εάν τα μέτρα του Συμβουλίου επί των οποίων το Κοινοβούλιο πρέπει να γνωμοδοτήσει διατεθούν εγκαίρως σε όλες τις γλώσσες[semigr ]

5. καλεί το Συμβούλιο να το ενημερώνει επίσης για τις άτυπες συνόδους του και ενδεχομένως να ζητεί τη γνώμη του σύμφωνα με το άρθρο Κ.6, δεύτερο εδάφιο της ΣΕΕ[semigr ]

6. εκφράζει τη λύπη του γιατί ουσιαστικά όλες οι συμβάσεις βάσει του άρθρου Κ.3 που υπέγραψαν τα κράτη μέλη δεν έχουν ακόμη κυρωθεί από έκαστο εξ αυτών και διαπιστώνει ότι επιβεβαιώνεται η κριτική που άσκησε κατά τα παρελθόντα έτη ως προς την δυσκινησία και πολυπλοκότητα των συμβάσεων, ιδίως όσον αφορά τους τρόπους κύρώσης τους[semigr ]

7. καλεί τα κράτη μέλη να επισπεύσουν την κύρωση των συμβάσεων βάσει του άρθρου Κ.3 που έχουν υπογραφεί μέχρι σήμερα[semigr ]

8. διαπιστώνει ότι πραγματοποιήθηκε πρόοδος, επισημανθείσα ήδη το 1996, προς την κατεύθυνση των μορφών των αποφάσεων που προβλέπει το άρθρο Κ.3[semigr ]

9. εκτιμά, παρά τις αντιδικίες ως προς τον περισσότερο ή λιγότερο δεσμευτικό χαρακτήρα του μέσου αυτού, ότι το Συμβούλιο ευνόησε την κοινή δράση προτιμώντας την από την Σύμβαση δεδομένου ότι πρόκειται για νομικό μέσον που επιτρέπει την ταχύτερη ενσωμάτωση των κανονισμών στο εθνικό δίκαιο[semigr ]

10. εκφράζει τη λύπη του γιατί σημαντικά προγράμματα που εκπονήθηκαν μυστικά από ομάδες εργασίας γνωστοποιήθηκαν σε ενώσεις προτού ενημερωθεί το Ευρωπαϊκό Κοινοβούλιο, πολλώ δε μάλλον ζητηθεί η γνώμη του, όπως συνέβη στην περίπτωση του «Σχεδίου ψηφίσματος του Συμβουλίου σχετικά με τα μέτρα για την καταπολέμηση των εικονικών γάμων», θέμα που, άλλωστε, ουδέποτε εμφανίσθηκε στο πρόγραμμα του Συμβουλίου[semigr ]

11. καλεί την Επιτροπή να ασκήσει πλήρως το δικαίωμα πρωτοβουλίας της όσον αφορά τη συνεργασία στους τομείς της δικαιοσύνης και των εσωτερικών υποθέσεων, και προπάντων τις προτεραιότητες που καθόρισε το Συμβούλιο, ιδίως κατά το χρονικό διάστημα που προηγείται της έναρξης ισχύος της Συνθήκης του Άμστερνταμ[semigr ]

12. καλεί την Επιτροπή να χρησιμοποιήσει όλα τα προνόμια που διαθέτει σήμερα και να αφιερώσει για το σκοπό αυτό όλους τους αναγκαίους ανθρωπίνους πόρους έχοντας συγκεκριμένα υπόψη τις πιστώσεις που έχει προσημειώσει για να χρησιμοποιήσει το Ευρωπαϊκό Κοινοβούλιο για την προώθηση των πολιτικών που προβλέπονται στο παρόν ψήφισμα[semigr ]

13. εκφράζει την ικανοποίησή του για την πρόταση της Επιτροπής σχετικά με μία κοινή δράση του Συμβουλίου όσον αφορά την προσωρινή προστασία των εκτοπισθέντων ατόμων και επισημαίνει ότι ζητήθηκε η γνώμη του για το πρόγραμμα αυτό εντός ευλόγων προθεσμιών[semigr ]

14. εκφράζει ωστόσο τη λύπη του γιατί άλλα σημαντικά σημεία των προτεραιοτήτων όσον αφορά το άσυλο και τη μετανάστευση δεν απετέλεσαν αντικείμενο προτάσεων της Επιτροπής[semigr ]

15. καλεί την Επιτροπή να λάβει δεόντως υπόψη τις πτυχές της ασφαλείας στην πρότασή της σύμφωνα με το άρθρο 100Γ της Συνθήκης ΕΚ σχετικά με έναν κατάλογο χωρών οι πολίτες των οποίων πρέπει να διαθέτουν θεώρηση εισόδου προκειμένου να εισέλθουν στο έδαφος της Ευρωπαϊκής Ένωσης και να φροντίσει ιδιαίτερα ώστε η κατάργηση της θεώρησης διαβατηρίου (visa) να μην έχει ως αποτέλεσμα τη διευκόλυνση του λαθρεμπορίου ναρκωτικών και ανθρωπίνων όντων στην Ευρωπαϊκή Ένωση[semigr ]

16. εκφράζει την ικανοποίησή του για το σχέδιο δράσης της ομάδας υψηλού επιπέδου στον τομέα της καταπολέμηση του οργανωμένου εγκλήματος και ζητεί εξάλλου να επισπευσθεί η εφαρμογή των συστάσεων ενώ εξυπακούεται ότι πρέπει να ζητείται η γνώμη του για τις υποβαλλόμενες προτάσεις[semigr ]

17. εκφράζει την ικανοποίησή του γιατί η Προεδρία του Λουξεμβούργου τήρησε τις υποσχέσεις της όσον αφορά τη δέσμευση εκπόνησης ενός οργάνου για τη σύσταση ενός δικτύου δικαστών σύνδεσης για τη δικαστική συνεργασία[semigr ] θεωρεί ότι το όργανο αυτό αποτελεί ένα πρώτο βήμα προς την κατεύθυνση της εγκαθίδρυσης μιας δομής σημείων επαφής μεταξύ των δικαστικών αρχών των κρατών μελών, εξακολουθεί όμως να απέχει πολύ από τον επιθυμητό κοινό ευρωπαϊκό νομικό και δικαστικό χώρο[semigr ]

18. καλεί επίσης το Συμβούλιο :

- να δημιουργήσει, επισπεύδοντας τη διαδικασία κύρωσης της Σύμβασης Europol και αποφασίζοντας χωρίς καθυστέρηση τα εκκρεμούντα ακόμη συναφή μέτρα, τους όρους που θα επιτρέψουν στην Europol να αρχίσει να λειτουργεί από 1ης Ιουλίου 1998[semigr ]

- να λάβει τα αναγκαία μέτρα ενόψει της έναρξης των δραστηριοτήτων της Europol και τούτο, θέτοντας στη διάθεσή της το απαιτούμενο προσωπικό και υλικό[semigr ]

- να παρακολουθήσει από την έναρξη λειτουργίας της τις μεθόδους εργασίας της Europol προκειμένου να προσδιορίσει τις επιχειρησιακές αρμοδιότητες που μπορούν να της αναγνωρισθούν στο πλαίσιο ανάπτυξης της δομής της και να υποβάλλει στο Κοινοβούλιο έκθεση επ' αυτού σε ετήσια βάση[semigr ]

- να το καλεί σε ιδιαίτερη διαβούλευση σχετικά με κάθε πρωτόκολλο που αφορά την Europol, και ιδιαίτερα το πρωτόκολλο περί ασυλιών και προνομίων, όπως έχει ήδη ζητήσει στο ψήφισμά του της 14ης Μαρτίου 1996 σχετικά με την Europol ((ΕΕ C 96 της 1.4.1996, σελ. 288)),

19. καλεί στη συνέχεια το Συμβούλιο να εξασφαλίσει, στο πλαίσιο του καθεστώτος προσωρινής προστασίας των εκτοπισμένων ατόμων, μία δέουσα απόφαση περί κατανομής των καθηκόντων, συνοδεύουσα μία προσωρινή απόφαση υποδοχής[semigr ]

20. ζητεί από το Συμβούλιο να μεριμνήσει ούτως ώστε ό,τι αποφασισθεί σχετικά με τα αιτήματα ασύλου στην Ευρωπαϊκή Ένωση, να αποφασισθεί εντός μέγιστης προθεσμίας ενός έτους[semigr ]

21. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή την Οικονομική και Κοινωνική Επιτροπή καθώς και τις κυβερνήσεις και τα κοινοβούλια των κρατών μελών.